नए साल में कैट-3 सिस्टम से लैस होगा अमृतसर एयरपोर्ट
अमृतसरका श्री गुरु रामदास इंटरनेशनल एयरपोर्ट अगले साल तक कैट-3 टैक्नोलॉजी से लैस हो जाएगा। इसके लिए एयरपोर्ट अथारिटी तैयारियों में जुटी हुई हैं।
विमान की लैंडिंग में महत्वपूर्ण रोल निभाने वाली एप्रोच लाइट्स और मैट इक्विपमेंट रनवे पर लगाए जा चुके हैं। बस इंतजार है तो सरफेस मूवमेंट राडार को इंस्टाल किए जाने का। राडार की इंस्टालेशन के बाद हैड ऑफिस से मंजूरी मिलने के बाद कैट-3 पर काम शुरू हो जाएगा। एयरपोर्ट डायरेक्टर वी वैंकटेश्वर का कहना है कि नए साल के शुरू में सरफेस मूवमेंट राडार इंस्टाल करने का काम शुरू हो जाएगा।
सरफेस मूवमेंट राडार के इंस्टाल होने का इंतजार
^श्री गुरु रामदास इंटरनेशनल एयरपोर्ट पर वह हर सुविधा मौजूद है जो किसी अंतरराष्ट्रीय हवाई अड्डे पर होनी चाहिए। यहां कैट-3 सिस्टम की जरूरत महसूस की जा रही थी जिस पर जल्द काम शुरू हो जाएगा। वीवैंकटेश्वर, एयरपोर्ट डायरेक्टर
लेटेस्ट टैक्नोलॉजी से लैस कैट-3 एप्रोच लाइट्स सिस्टम से पायलट को रात के समय और कोहरे में जहाज को रनवे पर उतारने में अधिक सुविधा रहती है। कैट-3 सिस्टम से विजिबिलिटी 300 से कम होकर 50 मीटर तक रह जाती है, जिससे पायलट कोहरे के दिनों में विमान को रनवे पर आसानी से उतार सकता है। दिल्ली के इंदिरा गांधी अंतरराष्ट्रीय हवाई अड्डे पर कैट-3 सिस्टम की सुविधा मौजूद है।
मौजूदा समय में इस अंतरराष्ट्रीय एयरपोर्ट पर कैट-2 एप्रोच लाइट सिस्टम लगा हुआ है। कोहरे और रात के समय सुविधाजनक लैंडिंग के लिए यह सिस्टम देश के लगभग सभी अंतरराष्ट्रीय एयरपोर्ट्स पर लगाया गया है। रनवे पर लगी एप्रोच लाइट्स जहाज के पायलट को रास्ता दिखाती है कि उसे किस एंगल पर जहाज को लैंड करना है। इस सिस्टम के लगे होने से कोहरे के दिनों में लैंडिंग के समय पायलट के लिए विजिबिलिटी 300 मीटर तक रहती है।
hin_Deva hin_Deva hin_Deva hne_Deva hin_Deva hin_Deva hin_Deva